Nick Pope

Nicholas David Pope (sündinud 19. aprillil 1992 Sohamis) on Inglismaa jalgpallur, kes mängib väravavahina Inglismaa Premier League'i klubis Newcastle United ja Inglismaa jalgpallikoondises.

2011. aasta mais sõlmis ta lepingu Inglismaa tugevuselt kolmanda liiga klubiga Charlton Athletic. Aastatel 2011–2015 oli ta peamiselt laenul Inglismaa tugevuselt neljanda või madalamate liigade klubides. Charlton Athleticu meeskonnas debüteeris ta Inglismaa esiliigas 4. mail 2013 mängus Bristol City vastu, kui sekkus mängu 71. minutil David Buttoni asemele."Charlton 4–1 Bristol City". BBC Sport. 4.5.2013. Vaadatud 7.4.2022 Charlton Athleticus mängis ta ka veel hooaegadel 2014–15 ja 2015–16.

2016. aasta juulis sõlmis ta lepingu äsja Inglismaa kõrgliigasse tõusnud Burnleyga."Johann Berg Gudmundsson & Nick Pope: Burnley sign duo from Charlton". BBC Sport. 19.7.2016. Vaadatud 7.4.2022 Burnleyga on ta lepingut uuendanud 2017. ja 2019. aastal. Aastatel 2018 ja 2020 valiti ta Burnley aasta mängijaks. Hooajal 2019–20 tegi ta Inglismaa kõrgliigas 15 nullimängu, millega oli liigas paremuselt teine väravavaht. Hooajal 2019–20 valiti ta lisaks Premier League'i hooaja sümboolsesse koosseisu. 

2022. aasta juunis sõlmis ta nelja-aastase lepingu Newcastle Unitediga.

Inglismaa jalgpallikoondises tegi Pope debüüdi 7. juunil 2018 sõprusmängus Costa Rica vastu. Ta oli Inglismaa koondise varuväravavaht 2018. aasta maailmameistrivõistlustel.

 Viited 

Kategooria:Inglismaa jalgpallurid
Kategooria:Charlton Athletic FC jalgpallurid
Kategooria:Burnley FC jalgpallurid
Kategooria:Newcastle United FC mängijad
Kategooria:Premier League'i mängijad
Kategooria:The Championshipi mängijad
Kategooria:League Two mängijad
Kategooria:Sündinud 1992